

Osnovna škola Čazma

Alojza Vulinca 22

43240 Čazma

KLASA : 501-05/20-01/01

URBROJ:2110/06-1/1-20-1

U Čazmi, 14.9.2020.

**ORGANIZACIJA RADA U NOVOJ ŠKOLSKOJ GODINI**

**2020./2021.**

Temeljem Uputa za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021. Hrvatskog zavoda za javno zdravstvo te Modela i preporuke za rad u uvjetima povezanima s COVID-19, Pedagoška/školska godina 2020./2021. Ministarstva znanosti i obrazovanja ravnateljica Osnovne škole Čazma donosi:

**Provedbeni plan i protokol organizacije rada škole**

**od  14. rujna 2020. godine**

**PROTOKOL POSTUPANJA U SLUČAJU ZARAZE COVID-19**

**Djelatnici:**

* Svi djelatnici obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao
* Vodi se evidencija o vrijednostima izmjerene tjelesne temperature i eventualnom postojanju respiratornih simptoma.
* Djelatnici s povišenom tjelesnom temperaturom i/ili respiratornim simptomima odmah napuštaju radna mjesta.

**Djeca/učenici:**

* Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine
* Kod sumnje na povišenu tjelesnu temperaturu tijekom boravka u ustanovi te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje) neophodno je djetetu u školi izmjeriti tjelesnu temperaturu.
* Ako djeca/učenici razviju simptome COVID-19 tijekom boravka u ustanovi učitelji odmah obavještavaju roditelje/staratelja, koji u najkraćem roku trebaju doći po dijete.

**Znakovi koji upućuju na moguću zarazu COVID-19:**

• povišena tjelesna temperatura (pod pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

**Postupanje u slučaju sumnje na zarazu**

* Kod pojave navedenih znakova bolesti dijete/učenik ili djelatnik ostaje kod kuće, javlja se najprije telefonom izabranom liječniku obiteljske medicine i telefonom obavještava školu.
* **Ako se znakovi bolesti jave tijekom boravka u ustanovi, odmah treba pozvati roditelja te dijete/učenika izolirati u prikladnoj prostoriji do dolaska roditelja.**
* Ravnatelj odmah javlja nadležnom epidemiologu/školskom liječniku
* **U matičnoj školi prostorija za izolaciju učenika kod kojeg se sumnja na zarazu COVID 19 je bivši ured računovodstva**.
* Učitelj koji primijeti simptome zove odmah roditelja učenika
* Dežurni domar poziva spremačicu da otključa sobu za izolaciju.
* Odvodi učenika/učenicu do sobe za izolaciju i poziva pedagoginju ili knjižničara (ovisi tko je u smjeni) da budu s učenikom/učenicom dok ne dođu roditelji po njega/nju.
* Svaka područna škola će oformiti takvu sobu za izolaciju ( zbornica- učionica) i postupati po istom protokolu.

**Učenici i učitelji (visoko osjetljive osobe)**

Učitelji i učenici koji su u rizičnim skupinama visoko osjetljivih osoba trebaju donijeti u školu Potvrdu njihovog obiteljskog liječnika.

* Učitelji ravnateljici za sebe, a roditelji razredniku za učenika u pripadajućem razrednom odjelu
* U slučajevima izostanka učenika sa nastave koji nisu vezani uz COVID 19 postupa se po Pravilniku o pedagoškim mjerama i na taj način se opravdavaju izostanci

**PROTOKOL ZA RODITELJE**

**RODITELJI IMAJU OBAVEZU:**

- Svaki dan prije polaska djeteta u školu izmjeriti temperaturu i uz datum upisati u za to predviđenu bilježnicu

- Ako je dijete bolesno poglavito ako ima respiratorne probleme i temperaturu ne šalju ga u školu (potrebna ispričnica doktora)

- Ako smatrate da Vaše dijete ima neke bolesti zbog kojih ne bi moglo pohađati nastavu - donijeti Potvrdu svog liječnika

Maske u učionicama **ne moraju** nositi:

* Učenici u svim PŠ
* Učenici od 1. do 4. razreda
* Učenici 5. do 8. razreda (ako je distanca 1,5 m)

- Ako vaše dijete ne bude poštovalo pravilo nošenja maske, bit ćete odmah obaviješteni i na žalost morat ćemo prema njima provoditi pedagoške mjere

- Roditelji učenika putnika nemojte zaduživati vašu djecu da odlaze u trgovine prije nastave jer odmah iz autobusa moraju ući u školu, a nakon nastave organizirano ulaze u autobus.

- Učenici koji imaju manje sati neće moći izlaziti iz svoje učionice dok ne dođe autobus.

- Roditelji čija djeca nisu putnici, ne trebaju puštati djecu u školu prerano (mogu doći 5 minuta prije nastave).

- Molimo roditelje čija se djeca neće hraniti u školi da im pripreme obrok kod kuće. (cijena obroka u školi je i dalje 6 kuna)

**PROTOKOL ZA UČENIKE**

* Učenici kod dolaska u školu ne smiju zaboraviti donijeti sa sobom bilježnicu u kojoj je zapisana vrijednost temperature za taj dan, pokazuju svojoj učiteljici koja se potpisuje pored podatka ili učiteljima koji u tom razrednom odjelu imaju prvi sat.
* Učenici prilikom kretanja u školu moraju imati maske te držati distancu
* Učenici koji žive u Čazmi ili u blizini svoje Područne škole ( **koji ne putuju školskim autobusom** ) trebaju dolaziti u školu najranije 5 minuta prije početka nastave
* Učenike putnike će dočekati dežurni učitelj i odmah usmjeriti u učionice
* Učenici se moraju pridržavati smjerova za odlazak u svoje matične učionice
* Svi učenici moraju imati papuče. Prije ulaska u učionice će se preobuvati.
* Učenici od 1. do 8. razreda odlaziti će u toalet predviđen za njihov odjel razred i ruke prati vodom i sapunom prema utvrđenom rasporedu
* Inače će ruke prati prije i poslije objeda i svaki put nakon odlaska na toalet.
* Učenici razredne i predmetne nastave, nakon preobuvanja ulaze u svoje učionice i ruke dezinficiraju dezinficijensom isto tako prije i poslije hrane, a kod korištenja toaleta ruke trebaju oprati toplom vodom i sapunom.
* Ispred toaleta učenici se moraju pridržavati distance, tako kada odlaze na toalet vode računa da ne ulaze dok je drugi učenik na toaletu.
* Zvono neće označiti kraj sata, niti odmora, o tome će računa voditi učitelji.
* Učenici od 5. do 8. razreda neće morati koristiti maske u učionici već samo na hodnicima i prilikom dolaska i odlaska u školu i u autobusu učenici putnici
* Nastavu će slušati u svojoj matičnoj učionici osim nastave Informatike ukoliko se za to pokaže potreba.
* Učenici od 1. do 4. razreda sve predmete će slušati u svojim učionicama,
* **Učenici putnici** kada im završi nastava ostat će u svojim učionicama gdje će moći pisati zadaće ili se baviti nekim drugim aktivnostima u njihovoj ili organizaciji dežurnog učitelja
* **Učenici koji ne slušaju izborne predmete** morat će ostati u svom razredu
* Učenici imaju mogućnost hraniti se u školskoj kuhinji prema organizaciji škole.
* Po završetku nastave svi učitelji koji imaju zadnje satove će učenike izvesti iz škole po dogovorenim protokolima, a učenike putnike će smjestiti u autobus
* **U autobusu svi učenici moraju imati maske.**

**PROTOKOL RADA UČITELJA RAZREDNE NASTAVE MŠ**

* **Učitelji rade u smjenama koje se rotiraju:**
* Prva smjena od 8:00 – 11:45
* Druga smjena od 13: 50 – 17:40
* Razredni odjeli funkcioniraju kao „ balončići“ ne trebaju nositi maske ni učenici niti učitelji (osim učitelja vjeronauka, engleskog/ njemačkog jezika i informatike)
* Nema zvona, niti odmora po hodnicima. Učitelji se ne grupiraju u zbornici niti na hodnicima.
* Učiteljice svojih razreda kao i učitelji koji predaju u tim razredima ne smiju učenike nikako ostavljati bez kontrole i svog prisustva u učionici, osim kada odlaze na hranu s djecom.
* Učenici odlaze na hranu u blagovaonicu gdje su stolovi organizirani po razredima pazeći na razmake i miješanje učenika.
* Učenici ne odlaze sami u školsku knjižnicu nego im knjige podižu učitelji, iste i vraćaju u knjižnicu.
* Učitelji organiziraju nastavu s naglaskom što češćeg boravka na svježem zraku, za to vrijeme obavezno otvoriti prozore i prozračiti učionice
* Učenici sve nastavne predmete slušaju u svojim učionicama.
* Kod dolaska pred učionicu učenici se preobuvaju u papuče
* Kada se učenici smjeste u svoje klupe, učitelj koji ima prvi sat pregledava bilježnice sa upisanom temperaturom i potpisuje se pokraj podatka. Ako učenik nema upisanu temperaturu učitelj dolazi po toplomjer i sam mjeri temperaturu učeniku ( odmah javlja i roditelju informaciju o tome i upozorava ga).
* Kod odlaska iz škole također treba poštivati dogovorene izlaze i smjerove
* Učitelji kod suradnje sa stručnom službom, ostalim kolegama i ostalim djelatnicima škole ,moraju nositi masku.

**PROTOKOL RADA UČITELJA PREDMETNE NASTAVE I STRUČNIH SURADNIKA**

* **Učitelji rade u smjenama koje se rotiraju.**
* Prva smjena:
  + 8:00 do 12:50 – 5. i 6. razredi
  + 9:30 do 14:15 – 7. i 8. razredi
* Druga smjena
  + 11:00 do 15:30 – 5. i 6. razredi
  + 12:30 do 17:15 – 7. i 8. razredi
* Nastava nije kabinetska
* Učenici su u svojim matičnim učionicama, a učitelji se izmjenjuju.
* Svi učitelji rade po svom rasporedu, koji je napravljen u skladu s Uputama i Mjerama vodeći računa da jedan dan u jedan razredni odjel dolazi što manji broj učitelja.
* **Raspored zvonjenja** je napravljen, no kraj sata neće biti označen. Pod odmorima učenici ne izlaze iz učionica.
* **Učitelji izlaze samo kada prelaze u drugu učionicu**, inače su u učionicama s učenicima.
* **Ne grupiraju se u zbornici** niti na hodnicima, suradnju oko među predmetne povezanosti kao i interdisciplinarnog pristupa u ostvarivanju ishoda ili ishodovnih razina ostvaruju online.
* **Svaki dan jedan učitelj će biti glavni dežurni** i mora doći u školu u 7:30h. Ostali učitelji moraju doći u školu u 7:45 h.
* **Svaki dan 2 učitelja će biti dežurna na hodnicima nakon 5.** sata kada učenici – svako na svom katu ( putnici koji završavaju s nastavom ostaju u svojim učionicama). Dežurni učitelji zadaju aktivnosti tim učenicima kojima se oni bave (pišu zadaće, uče, istražuju, igraju društvene igre ) i paze da ne izlaze iz učionica do završetka 7. sata i odlaska na autobus.
* Na početku dana **glavni dežurni učitelj dočekuje učenike u predvorju škole, usmjerava** učenike na poštivanje distance do ulaza u učionice. Uloga glavnog dežurnog je vodi računa da učenici nisu na hodnicima bez kontrole.
* Na ulazima učenike dočekuje dežurni djelatnik – domar / spremačica
* Njihova je zadaća voditi računa da učenici na distanci ulaze u školu, imaju maske na licu i stanu stopalima na otirač koji je natopljen dezinficijensom
* Ostali učitelji koji imaju prve satove čekaju učenike u učionicama. Vode računa da se učenici pred učionicama preobuju u papuče i svoje cipele ili tenisice stave u vrećice koje ostavljaju pokraj učionice. Isto tako vode računa da učenici dezinficiraju ruke sa dezinficijensom koji im stoji kraj ulaznih vrata u učionici.
* Učitelji koji imaju prve satove obavezno svakom učeniku pregledaju bilježnicu u kojoj je napisan podatak o vrijednosti temperature i potpišu se.
* **NASTAVA:**Tijekom svoje nastave vode učenike izvan učionica tj. na svježi zrak i kada god mogu planiraju realizaciju ishoda svog predmetnog kurikuluma na taj način.
* **ODMOR/OBJED**  Za vrijeme odmora, između dvosata, učitelj je obvezan odvesti učenike u dvorište škole, biti s učenicima za vrijeme odmora i voditi računa o distanci, nošenju maske i ne miješanju s drugim odjelima. Također učitelji koji imaju nastavu nakon koje učenici idu na hranu u školsku kuhinju (po dogovorenom rasporedu) trebaju učenike odvesti u blagovaonu vodeći računa o dogovorenom smjeru kretanja, distanci nošenju maske  i ne miješanju s drugim odjelima. Obavezni su biti s njima prilikom objeda.
* **ZAVRŠETAK NASTAVE** Nakon završetka nastave u toj učionici dezinfekcijskim maramicama brišu što god su dirali za potrebe nastave i odlaze odmah u drugu učionicu, bez zadržavanja na hodniku.
* Učitelj koji ima zadnji sat ,vodi sve učenike organizirano van iz učionice. Učenici koji ne putuju školskim autobusom odlaze svojim kućama, a učenike putnike smješta u autobus vodeći računa da sjedaju po odjelima.
* **Učitelji izbornih predmeta Vjeronauka, Njemačkog jezika** i **Informatike** u učionicama će imati i učenike iz tog odjela koji ne slušaju te predmete ukoliko se radi o učenicima putnicima po koje ne dolazi roditelj . Učenici putnici će i te sate biti u učionici i nešto čitati ili pisati domaću zadaću.
* **Učitelji TZK** će po svoje učenike dolaziti u učionicu, gdje će se učenici presvući za tjelesni i vode ih van na igralište ili u dvoranu. Nakon završetka nastave u tom odjelu odvedu učenike organizirano do njihove učionice i odlaze po drugi odjel.
* **Učitelji INFORMATIKE** ukoliko se ukaže potreba za rad u informatičkoj učionici, dolazit će po svoje učenike u njihovu učionicu i odvoditi ih pazeći na sve mjere u učionicu informatike. Nakon završetka nastave učitelj vodi računa da učenici prebrišu tipkovnicu ,ekran i stol dezinfekcijskim maramicama i baciti iste u koš. Učitelj ih isprati u njihovu učionicu i odlazi po drugi odjel.
* **Stručna suradnica defektologinja** dolazi po svoje učenike u razred prema utvrđenom rasporedu individualnih tretmana. Srijedom odlazi u PŠ uz prethodnu najavu razrednicima.
* Učitelji koji na svojim satima imaju učenike **( koji provode nastavu u kući)** učenicima šalju sadržaje online u virtualne učionice na Teams
* **TOALET -**Učenike puštaju kada imaju potrebu, jednog po jednog
* Učitelji trebaju svi zajedno voditi računa da se učenici ne kreću po hodnicima škole bez kontrole.
* Učitelji u kontaktu s ostalim osobljem i stručnom službom obavezno moraju nositi maske, kao i u učionicama učenika kojih ima **više od 22**.

**PROTOKOL RADA UČITELJA RAZREDNE NASTAVE**

**PODRUČNIH ŠKOLA**

**Nastava za učenike područnih škola počinje:**

* **PŠ Dapci** – radi u jednoj smjeni od 8:00 – 12:15 sati,
  + - * nastavni sat traje 40 min
* **PŠ Gornji Draganec**  – radi u dvije smjene koje se rotiraju,
  + - * + nastavni sat traje 40 min
* 2. i 3. razred  - 7:45 sati – 11:35
* 1. i 4. razred – 12:35 sati – 16:20
* **PŠ Grabovnica** – radi u jednoj smjeni 8:00 sati – 12:15,
  + - * nastavni sat traje 45 min
* **PŠ Miklouš** – radi u jednoj smjeni od 8:00 sati – 12:15,
  + - * nastavni sat traje 45 min
* **PŠ Vrtlinska** – radi u dvije smjene koje se rotiraju
  + - * nastavni sat traje 45 min
* 1./4. razreda       u 7:45 – 12:00
* 2./3. razreda       u 12:30 – 16:45
* Područni razredni odjeli funkcioniraju kao „ balončići“, ne trebaju nositi maske ni učenici niti učitelji, samo drugi učitelji koji predaju vjeronauk, jezik i informatiku.
* Nema zvona niti odmora po hodnicima
* Učiteljice svojih razreda, kao i učitelji koji predaju u tim razredima, ne smiju učenike nikako ostavljati bez kontrole i svog prisustva u učionici.
* Učitelji organiziraju nastavu s naglaskom što češćeg boravka na svježem zraku, a u to vrijeme obavezno otvoriti prozore i prozračiti učionice.
* Učenici sve nastavne predmete slušaju u svojim učionicama.
* Svi učitelji koji imaju prvi sat moraju doći ranije i dočekati svoje učenike. Kod dolaska učenici se preobuvaju u papuče i pri ulasku u učionicu dezinficiraju ruke
* Kada se učenici smjeste u svoje klupe, učitelj pregledava bilježnice sa upisanom temperaturom i potpisuje se pokraj podatka. Ako učenik nema upisanu temperaturu, učitelj dolazi po toplomjer i sam mjeri temperaturu učeniku ( ali odmah javlja i roditelju informaciju o tome i upozorava ga).
* Kod odlaska iz škole učitelj koji ima s učenicima zadnji sat vodi računa da učenici poštivanju pravila jedan po jedan uz održavanje distance izlaze iz škole, učenike putnike odvode na školski autobus
* Učitelji kod suradnje sa stručnom službom, ostalim kolegama i ostalim djelatnicima škole moraju nositi masku.

**PROTOKOL RADA POMOĆNO TEHNIČKOG OSOBLJA**

**MATIČNA ŠKOLA**

**Pomoćno tehničko osoblje radi u dvije smjene koje se rotiraju.**

U prvoj smjeni radi jedan domar od 6:30 do 14:30 i u drugoj smjeni od 14:00 do 22:00 i dvije spremačice od 7:00 – 15:00, 13:00-21:00.

**DOMAR**

* **U jutarnjoj smjeni** jedan domar je na ulazu i mjeri temperaturu djelatnicima škole koji ulaze i zapisuje u za to pripremljene tablice. Nitko od stranih osoba ne može ulaziti u školu.
* Škola je zaključana, na zvuk zvona trebaju doći i vidjeti tko zvoni, ako su učitelji postupaju na prethodno opisan način, ako je strana osoba otvaraju vrata i pitaju koga i što trebaju, ako ne možete sami pozovete nekoga u kancelarije i kažete o čemu se radi.
* Učitelji će često izvoditi učenike van poglavito po lijepom vremenu, trebate voditi računa da im otključate i iz njih zaključate školu.
* Domari po dogovoru obavljaju svoje dužnosti i dežurstva
* **Domar u poslijepodnevnoj** smjeni je također zadužen s poslovima domara koji je u dežurani.
* Nakon odlaska druge smjene iz škole pregledava cijelu školu, sve učionice, prozore ,vrata i zaključava školu.
* **Domari** dočekuju učenike putnike prilikom dolaska autobusa u prvoj i drugoj smjeni

**SPREMAČICE**

* Po dvije spremačice su u smjeni (smjene se rotiraju) - MŠ
* Pri dolasku na posao otvaraju sve prozore i vrata i prave zračnu kupku, svaka u svom prostoru, u kancelarijama i knjižnici, obiđu školu i pokupe smeće.
* Kada učenici uđu u školu tj. svoje učionice,  hol se dezinficira
* Dok su učenici u učionici obilaze sanitarne čvorove na svom dijelu i svaki pola sata s parnim čistačem iste dezinficira, paze na učenike koji ulaze u sanitarne čvorove, da poštuju distancu i peru ruke.
* Kada završi smjena, otvaraju prozore, čiste učionicu ,kupe smeće i istu dezinficiraju s parnim čistačem, sve stolice ,stolove, klupčice na prozoru, ploču, vrata, kvake (vodite računa da ne prskate po pametnim pločama i računalima (računala prekrijte).
* U dvorani, iza svakog razrednog odjela očistiti pod i sprave koje su koristili kao i toalete.
* Vode računa da uvijek ima svega od toaletnog papira, ubrusa, sapuna, dezinficijensa u učionicama, maramica na stolovima učitelja, na dječjim stolovima u učionici informatike.
* Nose maske kada su u doticaju s učenicima, učiteljima i drugim djelatnicima.

**PODRUČNE ŠKOLE**

**PŠ DAPCI**

* Dva kombinirana razredna odjela, izmjeriti sebi i učiteljicama temperaturu i zapisati , sve isto prije nego djeca dođu
* Tijekom dana pratiti djecu u korištenju toaleta, voditi računa da ništa ne nedostaje.
* U školu ne ulazi nitko osim djelatnika i učenika
* Nositi masku u susretu s učenicima i učiteljima
* Soba za izolaciju – prostor zbornice
* Dežurna u sobi za izolaciju – spremačica B. Fištrak

**PŠ GORNJI DRAGANEC**

* Dva čista razredna ujutro i dva poslijepodne , izmjeriti sebi i učiteljicama temperaturu i zapisati , sve isto prije nego djeca dođu
* otvoriti sve prozore, sve očistiti unutar škole i vani i dezinficirati, paziti da ništa ne nedostaje.
* Nositi masku u susretu s učenicima i učiteljima.
* Soba za izolaciju – prostor zbornice
* Dežurna u sobi za izolaciju – spremačice I. Jambrečina, B. Žužić

**PŠ GRABOVNICA**

* Dva kombinirana razredna odjela, izmjeriti sebi i učiteljicama temperaturu i zapisati , sve isto prije nego djeca dođu
* otvoriti sve prozore, sve očistiti unutar škole i vani i dezinficirati, paziti da ništa ne nedostaje.
* Nositi masku u susretu s učenicima i učiteljima.
* Soba za izolaciju – prostor zbornice
* Dežurna u sobi za izolaciju – spremačica B. Žužić

**PŠ VRTLINSKA**

* Jedan kombinirani razredni odjel ujutro i jedan poslijepodne , izmjeriti sebi i učiteljicama temperaturu i zapisati , sve isto prije nego djeca dođu
* otvoriti sve prozore, sve očistiti unutar škole i vani i dezinficirati, paziti da ništa ne nedostaje.
* Nositi masku u susretu s učenicima i učiteljima.
* Soba za izolaciju – prostor zbornice
* Dežurna u sobi za izolaciju – spremačice Lj. Radan, B. Fištrak

**PŠ MIKLOUŠ**

* Dva kombinirana razredna odjela, izmjeriti sebi i učiteljicama temperaturu i zapisati , sve isto prije nego djeca dođu
* otvoriti sve prozore, sve očistiti unutar škole i vani i dezinficirati, paziti da ništa ne nedostaje.
* Nositi masku u susretu s učenicima i učiteljima.
* Soba za izolaciju – prostor zbornice
* Dežurna u sobi za izolaciju – spremačica S. Novosel

**Protokol je podložan dopunama i izmjenama.**

**Ravnateljica :**

**Lidija Osman,mag.prim.educ.**